ગુજરાત વિધાનસભાની ચૂંટણી માટે મત ગણતરી સોમવારે સવારથી શરૂ થઇ હતી. આ વખતની ચૂંટણીમાં કોંગ્રેસ પાર્ટી સત્તાધારી પક્ષ ભાજપને બરાબરીની ટક્કર આપી રહી છે. ભાજપના કેટલાક ગઢમાં કોંગ્રેસે પગપેંસારો કર્યો છે, તો કેટલીક બેઠકો પર ભાજપની પકડ યથાવત રહી છે. આ વખતની ગુજરાતની ચૂંટણી વિવિધ કારણોસર ખાસ છે અને માટે જ પરિણામો સૌની નજર છે. આ ચૂંટણીમાં ભાજપ અને કોંગ્રેસના હાર-જીતની અસર લોકસભાની ચૂંટણી પર પણ થવાની શક્યતા છે.